Is-serqiet saru minn residenzi fir-Rabat, Ħaż-Żebbuġ, Tas-Sliema, is-Swieqi, San Ġwann u Ħal Qormi Ħalliel li ammetta illi seraq €20,000 fi 12-il jium ta' serq ingħata sentenza ta' priġunerija ta' 44 xahar, jew inkella tliet snin u nofs. Ir-raġel, ta' 37 sena mill-Ġorġja, kien akkużat illi wettaq katina ta' serqiet minn residenzi privati fir-Rabat, Ħaż-Żebbuġ, Tas-Sliema, is-Swieqi, San Ġwann u Ħal Qormi, bejn is-17 u d-29 ta' Ottubru tas-sena l-oħra. Il-Pulizija kienu sabu lill-ħalliel fil-pussess tal-flus kontanti kif ukoll ta' xorb ta' valur għoli, fwejjaħ u ġojjellerija, fost oħrajn. Il-Maġistrat Joe Mifsud innota li l-piena għandu jkollha l-effett ta' kastig imma wkoll ta' tnaqqis ta' atti kriminali fit-toroq Maltin. L-Ispetturi Mario Xiberras, Shawn Powney u Leeroy Engerer mexxew il-prosekuzzjoni, filwaqt li l-avukat Noel Bianco deher għall-akkużat.